Пачалі Грыцкевічы гадоў сем таму вырошчваць туі, а пасля разбівалі кветнік за кветнікам, з’яўляліся ўсё новыя і новыя кветкі, разам прадумвалі чарговыя кампазіцыі, каб усё глядзелася гарманічна. Калі ўчастак “засялілі” кветкамі, захацелася дадаць статуэтак, падзелак ручной работы і інш. На дапамогу прыйшоў сябар і майстар на ўсе рукі Леанід Яўгенавіч Яхнавец. Ён зрабіў для гаспадароў такія непаўторныя і прыгожыя вырабы, што Грыцкевічы не перастаюць імі любавацца!